hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu sk hu rm hu hu hu hu hu hu hu hu hu hu hu hu hu hu hu hu hu hu hu hu hu hu de hu hu hu hu hu hu hu hu hu hu hu hu hu hu hu hu hu hu hu hu hu hu hu hu hu en de ar ru bn ca mzn hbs_lat da de eo es et fa fi fr de gd lt de ku hi id en es is it ja kk ko en it hi ru be ms my ne nl nb nb fr pl pt ro ru en hbs_lat si en sq hbs_lat sv ta th ceb tr fy ur fr vi zh da zh zh hu hu hu hu hu hu hu hu hu hu
A Wikipédiából, a szabad enciklopédiából
Ez a közzétett változat, ellenőrizve: 2020. október 16.
Ugrás a navigációhoz Ugrás a kereséshez
A kormányfő gyűjtőfogalom egy adott állam központi közigazgatási szerve, a kormány vezetőjének megjelölésére.
A legtöbb országban a kormányfő elnevezése a miniszterelnök, de lehet a minisztertanács elnöke vagy szövetségi kancellár is. Előfordulhat erős elnöki rendszerben (például Amerikai Egyesült Államok), hogy a köztársasági elnök egyben a kormány, a végrehajtó hatalom vezetője is.
Az ismertebb kormányfői címek a következők:
miniszterelnök: többek között Magyarország kormányfőjének címe 1848-tól 1949-ig, 1867-től 1919 márciusáig, 1919 augusztusától 1944-ig, 1945-től 1949-ig, valamint 1990-től napjainkig. A szót a német ministerpräsident kifejezésből vette át a magyar nyelv tükörfordítással. Habár a szó angolra fordítva minister-president lenne, a miniszterelnök szó angol megfelelője a prime minister vagy premier. Előbbi magyarul legfőbb/első számú minisztert, utóbbi pedig egyszerűen elsőt vagy legfontosabbat jelent. Miniszterelnök áll a kormány élén még többek között Oroszországban, Szlovákiában, Kínában, Bajorországban (autonóm terület Németországon belül) és az Egyesült Királyságban.
a Minisztertanács elnöke: ez volt a kormányfő címe a legtöbb szocialista államban, Magyarországon 1949 és 1990 között volt hivatalos. De például Lengyelországban 1921 óta ez a kormányfő tisztsége
a Forradalmi Kormányzótanács elnöke: a magyar kormányfő tisztsége a Magyarországi Tanácsköztársaság idején
szövetségi kancellár: Németország és Ausztria kormányfőjének tisztsége
a Kormány elnöke: többek között Csehország és Szerbia kormányfőjének címe
államminiszter: például Monaco kormányfőjének címe
első miniszter: például Skócia kormányfőjének tisztsége
főminiszter: például Hongkong kormányfőjének tisztsége
államtanácsos: Mianmar kormányfőjének tisztsége
Léteznek olyan államberendezkedések, amelyekben a kormányfő és az államfő személye egy és ugyanaz, ilyen az Amerikai Egyesült Államok, Franciaország és Mexikó. Ezekben az országokban a kormányfő-államfő tisztsége egyszerűen elnök. Magyarországon is volt olyan időszak, amikor egyetlen személy látta el az államfői és kormányfői feladatokat egyszerre: Szálasi Ferenc 1944–1945-ben nemzetvezetői minőségben állt az állam és a kormány élén.
A történelem során nagyon sokrétű államberendezkedések alakultak ki és szűntek meg. A középkori és újkori Európában például az uralkodók szinte kivétel nélkül államfők és kormányfők voltak egy személyben, habár az akkori királyi tanácsok még nem összeegyeztethetőek a mai értelemben vett kabinetekkel.
A Távol-Keleten azonban már nagyon korán kialakult a hatalmi ágak részleges szétválasztása, Csoszonban, a mai Észak- és Dél-Korea egyik elődállamában például a főminiszter (jongidzsong) állt a mai értelemben is bátran kormánynak nevezhető Állami Tanács élén. A tanácsban egyébként maga a király elnökölt, de a kormány vezetője a mindenkori főminiszter volt. A csoszoni példa a kínai Ming Birodalom mintáján alapult, ahol szintén főminiszter állt a császár elnökletével működő, nagy önállósággal rendelkező minisztertanács élén. Szintén koreai állam volt Silla, ahol már mintegy 1500 évvel ezelőtt a királytól szinte teljesen függetlenül működött az Urak Tanácsa, melynek élén a tanácselnök állt. Itt a királytól teljesen függetlenül működött a részben a mai országgyűlések szerepköreit is ellátó kormány, amelyben még szavazati joga sem volt az uralkodónak, és ez nagyban korlátozta az önkényuralmat. A királyi tanács, amely a törvények többségét hozta, az Urak Tanácsától elkülönülve működött.
Ez a jogtudománnyal kapcsolatos lap egyelőre csonk (erősen hiányos). Segíts te is, hogy igazi szócikk lehessen belőle!
A lap eredeti címe: „https://hu.wikipedia.org/w/index.php?title=Kormányfő&oldid=23147993”
Hivatkozás erre a változatra
Hogyan hivatkozz erre a lapra?
A lap utolsó módosítása: 2020. október 16., 18:54
A lap szövege Creative Commons Nevezd meg! – Így add tovább! 3.0 licenc alatt van; egyes esetekben más módon is felhasználható. Részletekért lásd a felhasználási feltételeket.